Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A Magyar Nemzeti Bankról szóló 2001. évi LVIII. törvény 60. §-a (1) bekezdésének c) pontja alapján fennálló
Paragraph Index: 1371

(4) Az R. 3. §-a a következõ (5) bekezdéssel egészül ki: „(5) A tartalékköteles hitelintézet (2) bekezdés szerinti kötelezõ tartalékának összegét az MNB állapítja meg, és arról legkésõbb öt MNB munkanappal a 4. § (1) bekezdése szerinti teljesítési tárgyidõszak kezdete elõtt írásban értesíti a tartalékköteles hitelintézetet. A tartalékköteles hitelintézet egy alkalommal, a 4. § (1) bekezdése szerinti teljesítési tárgyidõszak kezdete elõtti második MNB munkanapig írásban kérheti az MNB-tõl a megállapított kötelezõ tartalék összegének módosítását. Módosítási kérelem esetén az MNB megállapítja a tartalékköteles hitelintézet kötelezõ tartalékának végleges összegét, és errõl legkésõbb a 4. § (1) bekezdése szerinti teljesítési tárgyidõszak kezdete elõtti MNB munkanapon írásban értesíti a tartalékköteles hitelintézetet. Amennyiben a 4. § (1) bekezdése szerinti teljesítési tárgyidõszak kezdete elõtti második MNB munkanapig nem érkezik módosítási kérelem az MNB-hez, akkor az MNB az eredetileg megállapított kötelezõ tartalék összeget tekinti a tartalékköteles hitelintézet kötelezõ tartaléka végleges összegének. A tartalékköteles hitelintézet kötelezõ tartalékának végleges összegét már sem az MNB 7. § (1) bekezdése szerinti ellenõrzése, sem a tartalékköteles hitelintézet 7. § (2) bekezdése szerinti önellenõrzése nem módosíthatja.”

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes